**De pe-o**

*Otilia Cazimir*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

De pe-o “buna dimineata”

Cu tulpina de cârcel,

A sarit un gândacel

Cu mustatile de ata.

Alti gândaci marunti si rosii,

Care-si poarta fiecare

Ochelarii pe spinare,

Dorm la soare, somnorosii!

Iar pe-un fir de papadie

Ce se-nalta, drept, din iarba,

Suie-un carabus cu barba,

În hainuta aurie.

Suie, mândru si grabit,

Sa vesteasca-n lumea mare:

- Prea cinstita adunare,

Primavara a sosit!